Държавен вестник, бр. 96, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  96
ПОСТАНОВЛЕНИЕ № 280
ОТ 30 НОЕМВРИ 2010 Г.
за приемане на Устройствен правилник на 
Центъра за превенция и противодействие на 
корупцията и организираната престъпност 
към Министерския съвет
МИНИСТЕРСКИЯТ СЪВЕТ
П О С ТА Н О В И :
Член единствен. Приема Устройствен пра­
вилник на Центъра за превенция и проти­
водействие на корупцията и организираната 
престъпност към Министерския съвет.
Министър-председател:
Бойко Борисов
Главен секретар на Министерския съвет:
Росен Желязков
УСТРОЙСТВЕН ПРАВИЛНИК
на Центъра за превенция и противодействие 
на корупцията и организираната престъпност 
към Министерския съвет
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят функци­
ите, структурата и числеността на персонала 
и организацията на работа на Центъра за 
превенция и противодействие на корупцията 
и организираната престъпност.
Чл. 2. (1) Центърът за превенция и проти­
водействие на корупцията и организираната 
престъпност, наричан по-нататък „центъра“, е 
юридическо лице на бюджетна издръжка – вто­
ростепенен разпоредител с бюджетни кредити 
към Министерския съвет, със седалище София.
(2) Центърът за превенция и противодействие 
на корупцията и организираната престъпност 
е специализирана административна структура 
за изпълнение на държавната политика в об­
ластта на превенцията и противодействието 
на корупцията и организираната престъпност.
Чл. 3. (1) Центърът анализира, планира и 
разработва мерки и комплексни решения за 
предотвратяване на възможността за създаване 
на корупционни практики и противодействие 
на корупцията като цяло и на организираната 
престъпност в частта, в която двете престъпни 
явления взаимно се припокриват, с оглед спе­
цификата на дейността на отделните държавни 
органи и техните администрации.
(2) Центърът подпомага държавните орга­
ни и органите на местното самоуправление 
при разработването на политиката за пре­
венция и противодействие на корупцията и 
организираната престъпност и подобряване 
на взаимодействието и координацията между 
държавните органи, гражданското общество, 
медиите и бизнеса.
(3) Центърът прилага Комплексния модел 
за противодействие на корупцията и органи­
зираната престъпност „БОРКОР“, наричан 
по-нататък „Комплексния модел „БОРКОР“, 
чрез използване на утвърдените стандарти на 
Федерална република Германия, както и посред­
ством специално разработени за Комплексния 
модел „БОРКОР“ методи и техники (експертни 
концепции Комплексен модел „БОРКОР“).
(4) Центърът отчита изпълнението на дей­
ността си и на прилагането на комплексния 
модел „БОРКОР“ пред Министерския съвет.
Чл. 4. Дейността на центъра се финансира от:
1. държавния бюджет;
2. средства по национални и международни 
програми;
3. договори и споразумения;
4. помощи и дарения;
5. други източници.
Чл. 5. (1) Дейността на центъра се ръководи 
методически от Консултативен съвет, състоящ 
се от представители на законодателната, из­
пълнителната и съдебната власт и директора 
на центъра. Председател на Консултативния 
съвет е заместник министър-председателят и 
министър на вътрешните работи.
(2) Консултативният съвет:
1. одобрява стратегическите насоки за ра­
ботата на центъра;
2. дава становище за разработване на нови 
проекти;
3. приема поетапно резултатите от разра­
ботването на отделните проекти;
4. одобрява окончателните резултати от 
разработването на проектите и свързаните с 
тях предложения за мерки и решения;
5. приема годишния доклад за работата на 
центъра;
6. приема правила за работата си.
(3) Заместник министър-председателят и 
министър на вътрешните работи след съгласу­
ване по съответния ред на представителите на 
заинтересуваните органи на законодателната, 
изпълнителната и съдебната власт в Консул­
тативния съвет предлага на министър-предсе­
дателя за утвърждаване поименния състав на 
съвета.
(4) Решенията на Консултативния съвет се 
приемат с консенсус.
(5) По покана на председателя на консул­
тативния съвет в работата му участват и пред­
ставители на неправителствени организации.
(6) При осъществяване на дейността си 
Консултативният съвет се подпомага от адми­
нистрацията на центъра.
Г л а в а  в т о р а
УПРАВЛЕНИЕ НА ЦЕНТЪРА
Чл. 6. (1) Центърът се ръководи и предста­
влява от директор.
(2) Директорът се определя с акт на Ми­
нистерския съвет и се назначава със заповед 
на министър-председателя.
(3) За директор на центъра се назначава 
лице, което:
1. е дееспособно и притежава само българ­
ско гражданство;